Емилио Агиналдо и Фами () е филипински революционер, политик и военачалник, който се счита за първия президент на Филипините (1899 – 1901) и първия президент на конституционална република в Азия. Той предвожда филипинските сили първо срещу Испания в късната фаза на Филипинската революция (1896 – 1898) и след това в Испано-американската война (1898) и накрая срещу САЩ по време на Филипино-американската война (1899 – 1901).